Gints Kaktiņš

Gints Kaktiņš (dzimis 1964. gada 5. augustā) ir latviešu mežsaimnieks un politiķis. Bijušais Latvijas Republikas Mežu valsts ministrs Zemkopības ministrijā (1999).

 Dzīvesgājums 
Dzimis 1964. gada 5. augustā Aucē. Mācījās Dobeles 1. vidusskolā (1971—1974) un Jelgavas 1. vidusskolā (1974—1982), nodarbojās ar akadēmisko airēšanu.

Studēja Latvijas Lauksaimniecības akadēmijas Meža fakultātē (1985—1990), ieguva mežsaimniecības inženiera specialitāti. 1990. gadā sāka strādāt par meža meistaru Liepājas mežrūpsaimniecības Apriķu mežizstrādes iecirknī, tad līdz 1995. gadam bija mežsargs Valsts Meža dienesta (VMD) Aizputes virsmežniecības Apriķu mežniecības Alokstes apgaitā, līdz 1997. gadam mežzinis Apriķu mežniecībā, līdz 1999. gadam virsmežzinis Kuldīgas, tad Aizputes virsmežniecībās.

No 1999. gada 20. maija līdz 16. jūlijam bija Latvijas Republikas Mežu valsts ministrs Zemkopības ministrijā, darbojoties Viļa Krištopana valdībā. Pēc tam atsāka strādāt par virsmežzini Aizputes virsmežniecībā, 2000. gadā kļuva par AS "Latvijas valsts meži" Dienvidkurzemes mežsaimniecības Apriķu meža iecirkņa vadītāju.
Vadīja Aizputes mednieku kluba apvienību, 2017. gadā saņēma Gada balvu medniecībā par nozīmīgu ieguldījumu Dienvidkurzemes reģionā.Ar Aizputi un novadu saistītie Biogrāfiskā vārdnīca

 Atsauces 

Kategorija:Latvijas mežu valsts ministri
Kategorija:Latvijas mežsaimnieki
Kategorija:1964. gadā dzimušie
Kategorija:Aucē dzimušie